The Beatles

**The Beatles** estió un grupo musical orichinario d'a ciudat de Liverpool en Anglaterra, estando a suya formación mas duradera y conoixida compuesta por John Lennon, Paul McCartney, George Harrison y Ringo Starr. Ye una d'as collas de musica pop con mas exitos de ventas de discos d'a historia d'a musica popular, y amás han conseguito o reconoiximiento d'os criticos. As suyas aportacions innovadoras a la musica popular y o suyo impacto cultural tenioron una gran transcendencia en os anyos 1960, que continará en os anyos posteriors. O grupo, establito en 1960, remató as suyas actividaz como grupo en 1970, encara que os suyos miembros continoron con a suya carrera musical de manera independient.

Estioron en os anyos 1960 os establidors d'a musica *[[beatnik]]* (u *beat*), dende os suyos inicios en o *[[rock-and-roll]]*, encara que con influencias d'o *[[rhythm and blues]]* y d'o *[[blues]]*. Sindembargo, en plegar o suyo exito dende meyatos d'a decada, se facioron patents en o suyo estilo musical bellas influencias d'a musica oriental, apareixendo asinas a *[[psicodelia]]* y, ya en zaguerías d'a suya carrera, o *[[rock progresivo]]*.

As suyas cancions estioron fidel reflexo de parte d'a choventut d'o suyo momento historico, que miraba d'estar a la marguin d'a sociedat de consumo ta creyar una nueva sociedat, estando a suya musica o icono d'os movimientos pacifistas u antimelitaristas, u mesmo d'a liberación sexual. Asinas, dende 1962 dica 1970 vendioron 400 milions de discos arredol d'o mundo, alto u baixo, y ista cifra plegó dica mas de 1.000 milions en 1985. As suyas cancions son d'as mas versionadas per atros grupos, tamién i hai bandas tributo que imitan y versionan as suyas cancions.

## Historia d'o grupo

A historia de *The Beatles* prencipia en marzo de 1957, cuan un choven John Lennon formó un chicot grupo musical, *[[The Quarrymen]]*. Dimpués de conoixer a Paul McCartney, iste se i adhibió, y George Harrison dentró en o grupo en 1958. O nombre d'o grupo cambió bels begatas estando en primeras Johnny and The Moondogs y The Silver Beetles dimpués, dica o nombre definitivo The Beatles fendo un chuego de parolas con a parola anglesa beat. En 1960 dentró en o grupo Stuart Sutcliffe, y lis contratoron cuantas actuacions en a *[[Reeperbahn]]* d'Hamburgo, en Alemanya.

O 17 d'agosto de 1960 plegoron a Hamburgo, encara que tenioron problemas con o propietario d'o local que les heba feito o contracto, qui denunció a Harrison a las autoridaz alemanas, en estar iste encara menor d'edat. As autoridaz deportoron a Harrison, anque i tornoron en 1961. En iste segundo viache a suya musica tenió exito en a ciudat, prencipiando asinas a suya carrera, encara que en as primeras anyadas, dica 1964, facioron cuatre viaches a Hamburgo, que heba estau o puesto fundamental d'a suya carrera musical.

## Discografía
### LP
* 1963: *[[Please Please Me]]*.
* 1963: *[[With The Beatles]]*.
* 1964: *[[A Hard Day's Night]]*.
* 1964: *[[Beatles For Sale]]*.
* 1965: *[[Help]]*.
* 1965: *[[Rubber Soul]]*.
* 1966: *[[Revolver]]*.
* 1967: *[[Sgt. Pepper's Lonely Hearts Club Band]]*.
* 1967: *[[Magical Mystery Tour]]*.
* 1968: *[[White Album]]*.
* 1969: *[[Yellow Submarine]]*.
* 1969: *[[Abbey Road]]*.
* 1970: *[[Let It Be]]*.

### Singles

### Edicions postumas
Amás de muitos discos recopilatorios, luego d'a disolución d'o grupo han apareixito bellas edicions con material inedito u gravato en dreito:
* 1977: *Live at the Hollywood Bowl*.
* 1988: *Past Masters, vol 1*.
* 1988: *Past Masters, vol 2*.
* 1994: *Live at the BBC*.
* 1995: *Anthology 1*.
* 1996: *Anthology 2*.
* 1996: *Anthology 3*.
* 1999: *Yellow Submarine Songtrack*.
* 2003: *Let It Be... Naked*.
* 2006: *Love*.

## Filmografía
### Cintas propias

* 1964: *[[A Hard Day's Night (cinta)|A Hard Day's Night]]* 
* 1965: *[[Help! (cinta)|Help!]]* 
* 1967: *[[Magical Mystery Tour (cinta)|Magical Mystery Tour]]* 
* 1968: *[[Yellow Submarine (cinta)|Yellow Submarine]]* 
* 1970: *[[Let It Be (cinta)|Let It Be]]* 

### Cintas biograficas
* 1979: *[[Birth Of The Beatles]]*
* 1994: *[[Backbeat]]*
* 1995: *[[The Beatles Anthology]]*

## Referencias

## Vinclos externos

*  Pachina web oficial de ''The Beatles''.
* Arte de The Beatles para su uso libre en el directorio de contenido de Creative Commons.
*  Museo d'os Beatles en Liverpool.